proxectonos/corpus_dominio_legal_administrativo_tmp huggingface dataset:
15/01/2015 | Administración LocalConsorcios
Consorcio Provincial Contra Incendios e Salvamento da Coruña
Aprobación definitiva do orzamento 2015

ANUNCIO Habéndose elevado automaticamente a definitivo o acordo plenario adoptado en sesión celebrada o día 25 de novembro de 2014 sobre aprobación inicial do orzamento do Consorcio Provincial contra Incendios e Salvamento de A Coruña para o exercicio de 2015 xunto coa plantilla de persoal (B. O. P. núm.236, do 10 de decembro de 2014), en cumprimento do disposto polo art.169.3 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e demais disposicións concordantes, fanse públicos os seguintes extremos: o resume por capítulos do orzamento para 2015, a plantilla do persoal (I) e o réxime de aplicación e recursos (III). I. RESUME DO ORZAMENTO PARA 2015 II. PLANTILLA DE PERSOAL 1. Funcionarios de carreira: 2. Persoal laboral fixo: III. ENTRADA EN VIGOR DO ORZAMENTO E DA R. P. T. E RÉXIME DE RECURSOS O orzamento de 2015 desta entidade entrará en vigor para a súa aplicación o día 01 de xaneiro de 2015 unha vez producida a presente publicación consonte prevé a estes efectos o art.169.5 do citado texto refundido da Lei reguladora das facendas locais e demais disposicións concordantes. Contra a aprobación definitiva do dito orzamento e documentos que o mesmo inclúe, poderá interpoñerse directamente o recurso contencioso-administrativo perante o Tribunal e na forma e prazos que establece a estes efectos a Lei 29/1998, do 13 de xullo, reguladora da xurisdición contencioso-administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en Dereito. Carballo, 30 de decembro de 2014. O presidente Asdo.: Luis Menor Pérez
15/01/2015 | Administración LocalMunicipal
Vedra
Secretaría-Intervención
Exposición pública proxecto de Saneamento e depuración nas parroquias de San Mamede e Santa Cruz. Fase I. Vedra. clave H.315.1098

Aprobado polo Pleno do Concello, en sesión ordinaria celebrada o 29/12/2014, o proxecto do investimento Saneamento e depuración nas parroquias de San Mamede e Santa Cruz. Fase I. Vedra (Clave OH.315.1098), faise público que o mesmo estará exposto na Secretaría deste Concello durante o prazo de 30 días hábiles, aos efectos de poder ser examinado e posibles reclamacións. Vedra, 7 de xaneiro de 2015 O ALCALDE Asdo. Carlos Martínez Carrillo
15/01/2015 | Administración LocalMunicipal
A Laracha
Aprobación definitiva do límite de gasto non financeiro do orzamento xeral do Concello e da plantilla de persoal para o exercicio 2015

EDICTO Tendo quedado definitivamente aprobados o límite de gasto non financeiro, o orzamento xeral e o cadro de persoal do Concello para o ano 2015, pola aprobación inicial polo Pleno da Corporación en sesión celebrada o día 17 de decembro de 2014, e polo transcurso dun período de exposición ó público de 15 días hábiles, en cumprimento do artigo 169.3 do Real decreto lexislativo 2/2004, polo que se aproba o texto refundido da Lei reguladora das facendas locais, faise público: PRIMEIRO.–Que o límite de gasto non financeiro do orzamento do Concello da Laracha para o exercicio 2013 ascende a 6.098.127,05 euros. SEGUNDO.–Que os estados que se integran no orzamento xeral, tanto en gastos como en ingresos, a nivel de capítulos, ascenden ós importes que a continuación se expresan: TERCEIRO.–Que o Cadro de Persoal comprensivo dos postos de traballo reservados a funcionarios e persoal laboral é o seguinte: A) Postos de traballo reservados a funcionarios de carreira: B) Postos de traballo suxeitos á lexislación laboral: O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. A Laracha, 13 de xaneiro de 2015. O ALCALDE JOSÉ MANUEL LÓPEZ VARELA
15/01/2015 | Administración LocalMunicipal
Santa Comba
Edicto por notificación devolta polo servizo de Correos ao resultar descoñecidos o/s destinatario/s, ausente/s nas horas de repartición ou a imposibilidade de practicar a Proposta de Resolución do procedemento sancionador. Expte.: PS 9/24 REG

Non se puido levar a cabo a notificación da Proposta de Resolución no procedemento sancionador por infracción ao Regulamento municipal de Protección do Medio Ambiente Natural, de Limpeza Pública e de Recollida do Lixo, aprobado pola Corporación municipal o 07/04/2000 e a modificación o 21/06/2001 (BOP núm.170 do 26/07/2000 e núm.242 do 22/10/2001), (RMPMANLPRL), a Albrecht Herminia Teresa Fernandez Tresguerres Zarraquiños. De acordo co previsto nos artigos 59.5 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.25 do 27/11/1992), modificada pola Lei 4/1999, do 13 de xaneiro (BOE núm.16 do 10/01/1999), e (BOE núm.30 do 04/02/1999), (LXR-PAC), notifícolle ao/a denunciado/a, cos datos que no anexo se menciona/n, adecuando o seu contido ao establecido polo artigo 61 da mesma lei, xa que se estima que a publicación íntegra dos actos, cuxa notificación se intentou de xeito legal, lesionaría os dereitos ou intereses lexítimos dos interesados, mediante a publicación no Boletín Oficial da Provincia da Coruña da Proposta de Resolución que fai o instrutor no procedemento sancionador que se indica no anexo. O/a interesado/a poderá recoller a Proposta de Resolución, así como acceder ao expediente, mediante a comparecencia nas dependencias municipais: Praza do Concello, núm.1, Santa Comba, A Coruña. De acordo co artigo 19.1 Real decreto 1398/93, do 4 de agosto, polo que se aproba o regulamento do procedemento para o exercicio da potestade sancionadora, (RDPS), (BOE núm.189 do 09/08/1993), contra esta proposta de resolución poderá, no prazo de 15 (quince) días hábiles contados a partir do seguinte ao da publicación desta notificación no BOP, formular alegacións e presentar os documentos e informacións que coide ante o instrutor do procedemento. O alcalde é competente para resolver o expediente segundo os artigos 21.1. s da Lei 7/1985, de 2 de abril, reguladora das bases de réxime local (BOE núm.80 do 03/04/1985) e 24 do RDPS. Exp. núm.: PS 9/2014 REG Nome e apelidos: Albrecht Herminia Teresa Fernandez Tresguerres Zarraquiños NIF: XXXXXXXXX O código postal e municipio: 15840 Santa Comba Feitos: o 15/06/2014, ás 02:15 h, os axentes denunciantes (Z63679K e V16734Y), prestando servizo preventivo de seguridade, constataron a infracción seguinte: Observaron como un individuo transitaba pola mencionada rúa portando unha botella de cristal e consumindo a bebida do seu interior, ensinándoo de forma airosa á Forza. O lugar: rúa de Curros Enríquez, Santa Comba, neste municipio. A norma infrinxida: artigo 6. f do RMPMANLPRL A data da Proposta de Resolución: 05/12/2014 A sanción proposta: 90,15 euros Santa Comba, 08 de xaneiro de 2015 O instrutor Victor Emanuel Maugeri Littlewood
15/01/2015 | Administración LocalMunicipal
Boiro
Baixas por caducidade no padrón habitantes

ANUNCIO Mediante resolución da Alcaldía de data 4 de decembro, acordouse a declaración de caducidade e a baixa no padrón de habitantes dos estranxeiros non comunitarios sen autorización de residencia permanente relacionados a continuación, de acordo co establecido na Lei orgánica 14/2003 do 20 de novembro, de reforma, entre outras, da Lei orgánica 4/2000, do 11 de xaneiro, sobre dereitos e liberdades dos estranxeiros en España e a súa integración social e da Lei 7/1985, do 2 de abril, reguladora das bases do réxime local. Resultando imposible o intento de notificación persoal, publícase este anuncio para dar por notificadas as resolucións ás persoas indicadas. Boiro, 26 de decembro de 2014. O alcalde Asdo.: Juan José Dieste Ortigueira
15/01/2015 | Administración LocalMunicipal
Mugardos
Emprazamento procedemento abreviado 0000232/2014

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante o Xulgado do Contencioso-Administrativo nº.4 de A Coruña, REALE SEGUROS GENERALES S. A. e DNA. SEGUNDO JAVIER BOLDI HAIRA, interpuxo recurso contencioso-administrativo contra a Deputación Provincial de A Coruña e o Concello de Mugardos en impugnación da resolución, de data 21.08.2014, ditada polo Presidente da Deputación Provincial da Coruña no expediente de responsabilidade patrimonial relativo aos danos sufridos o día 25 de xuño de 2013 no vehículo Toyota Yaris, matrícula 6249-FGF, cando o citado vehículo circulaba á altura do punto quilométrico 1,5 da estrada CP-AC-3504 detrás do vehículo matrícula 3295-GKL e ao pisar este último vehículo unha arqueta de abastecemento mal colocada fixo que ésta se levantase colisionando o vehículo propiedade da recurrente contra a citada tapa. Polo exposto emprázase a todo o que fose interesado no procedemento para que poida comparecer e personarse no prazo de nove (9) días ante o Xulgado do Contencioso-Administrativo Nº 4 de A Coruña, rúa Enrique Mariñas s/n, 6 planta, Edificio Proa, Matogrande (A Coruña) Mugardos, 8 de xaneiro de 2015 O ALCALDE, Asdo) XOSÉ FERNÁNDEZ BARCIA.
15/01/2015 | Administración LocalMunicipal
Ponteceso
Intervención - Tesouraría
Aprobación incial orzamento 2015

O Pleno do Concello de Ponteceso aprobou inicialmente o orzamento para o exercicio 2015 en sesión do 29 de decembro de 2014. De acordo co establecido no artigo 169.1 do Real decreto lexislativo 2/2004, do 5 de marzo (Texto refundido da lei reguladora das facendas locais), procédese á exposición pública do expediente de dito orzamento o cal estará a disposición do público na secretaría do concello durante o prazo de 15 días hábiles. O prazo de exposición pública aludido no parágrafo anterior comezará a contar a partires do día seguinte ao da publicación deste edicto no Boletín Oficial da Provincia. No caso de que non se presenten reclamacións no prazo indicado o orzamento considerarase aprobado definitivamente. En Ponteceso, 7 de xaneiro de 2015. O alcalde, Asdo.: José Luis Fondo Aguiar.
02/01/2015 | Administración LocalMunicipal
Padrón
Modificación das bases de execución do orzamento do exercicio económico 2014 no senso de engadir unha nova base número 46 reguladora da facturación electrónica

Aprobada inicialmente polo Pleno da Corporación Municipal de Padrón a modificación das bases de execución do orzamento do exercicio económico 2014 non senso de engadir unha nova base número 46 reguladora da facturación electrónica, en sesión ordinaria celebrada o día 23 de decembro de 2014, de conformidade co disposto no artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, queda exposto ao público na Secretaría deste Concello por prazo de quince días hábiles que comezarán a contar dende o seguinte á inserción do presente anuncio no Boletín Oficial da Provincia da Coruña, durante o cal poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, a modificación das bases de execución do orzamento do exercicio económico 2014, considerarase definitivamente aprobada. En caso contrario, o Pleno disporá dun mes para resolver as reclamacións. O que se fai público ós efectos previstos na citada lexislación. Padrón, 23 de decembro de 2014. O Alcalde Asdo. Antonio Fernández Angueira.
02/01/2015 | Administración LocalMunicipal
Ferrol
Urbanismo
Notificación a CONTACSA, SL, expedediente MC OE 10/10 Sánchez Barcaiztegui 22, esquina Rúa María 156

Notificación a CONTACSA, SL, expediente MC OE 10/10 Sánchez Barcaiztegui 22 esquina rúa María 156. Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 05.12.2014 que estima o recurso presentado por dona Alaska Makhloufi Batalle actuando como administradora concursal da empresa INVERSIONES CONTACSA, SL en relación co expediente de orde de execución OE 10/10, xa que se intentou a notificación e non se puido realizar, procédese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado: Primeiro.- Estimar o recurso de reposición achegado o 07.11.2014 por dona Alaska Makhloufi Batalle actuando como administradora concursal da empresa INVERSIONES CONTACSA, SL, fronte ao decreto do 08.10.2014, e proceder á anulación do decreto do 08.10.2014, polo ditos nos fundamentos de dereito. Segundo.- Dar conta a dona Celia Teresa Hernangil De Jodar do presente expediente, outorgándolle o prazo de audiencia de 10 días dende a notificación da presente, para que poida presentar as alegacións que considere oportunas ou examinar o expediente nas dependencias de Urbanismo, advertíndolle que a obriga de cumprimento do ordenado no presente expediente correspóndelle á mesma, fronte á cal continuará a tramitación do expediente. Terceiro.- Notificar aos interesados no expediente”. Contra a resolución expresa do recurso de reposición (punto primeiro), poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra os puntos segundo e terceiro, que son actos de trámite, non decisorios, non son impugnables polo que non cabe contra el recurso ningún, sen prexuízo de impugnar no seu día a decisión que lle poña fin se é contraria aos seus dereitos. Ferrol, 23 de decembro de 2014 O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
02/01/2015 | Administración LocalMunicipal
Padrón
Aprobación inicial da ordenanza número 4 reguladora do prezo público do Servizo de Axuda no Fogar do Concello de Padrón.

O Pleno da Corporación Municipal de Padrón, en sesión ordinaria celebrada o día 23 de decembro de 2014, aprobou inicialmente a ordenanza número 4 reguladora do prezo público do servizo de axuda no fogar do Concello de Padrón. O que se fai público en virtude do disposto no artigo 49 da Lei 7/1985, de 2 de abril, Reguladora das Bases do Réxime Local, co fin de que os interesados poidan presentar as alegacions ou suxestións que consideren oportunas durante o prazo de trinta días hábiles computados a partir do seguinte ao da efectiva publicación do presente anuncio no Boletín Oficial da Provincia. Padrón, 23 de decembro de 2014. O Alcalde, Asdo. Antonio Fernández Angueira.
02/01/2015 | Administración LocalMunicipal
Corcubión
Baixa de oficio no padrón de habitantes

De acordo co disposto no art.72 do Regulamento de Población e Demarcación Territorial das EE. LL., por esta alcaldía ditouse a resolución pola que se ordena incoar o expediente de baixa de oficio no padrón municipal de habitantes da persoa que se relaciona deseguido, polo incumprimento da lexislación vixente, ao figurar empadroada incumprindo os requisitos establecidos no art.54 do Regulamento citado: Non sendo posible practicar a notificación no domicilio do interesado, e de acordo co establecido no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, advírteselle por medio deste anuncio que poderá examinar o expediente de baixa de oficio na secretaría municipal e, así mesmo, formular ante esta alcaldía as alegacións que estime pertinentes no prazo de dez días contados desde o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable no Consello Provincial de Empadroamento, ditarase a oportuna resolución de baixa da inscrición padroal coa data do informe. Corcubión, 23 de decembro de 2014. O alcalde en funcións Manuel Insua Insua
02/01/2015 | Administración LocalMunicipal
Cedeira
Aprobación inicial presuposto exercicio 2015

Na Intervención deste Concello e conforme dispoñen os artigos 112 da Lei 7/1985, do 2 de abril, e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, áchase exposto ao público o expediente sobre Presuposto do exercicio 2015, aprobado inicialmente pola Corporación en Pleno en sesión celebrada o día 30 de decembro de 2014. Os interesados que estean lexitimados segundo o disposto nos artigos 63.1 da Lei 7/1985 citada e 170.1 do Real Decreto Lexislativo 2/2004, do 5 de marzo, ao que se fixo referencia, e polos motivos taxativamente enumerados no número 2 do devandito artigo 170, poderán presentar as reclamacións e suxestións que estimen pertinentes ante o Pleno por un prazo de quince días hábiles a partir da data de publicación do presente anuncio no Boletín Oficial da Provincia. Cedeira, 30 de decembro de 2014. Asdo. O Alcalde, Luis Rubido Ramonde
02/01/2015 | Administración LocalMunicipal
Oroso
Anuncio

Por Resolución da Alcaldía do 23/12/2014, delegáronse as funcións da Alcaldía entre 26/12/2014 e o 30/12/2014 ambos inclusive, ao 3er tenente de alcalde, EDUARDO VEIRAS REY. Esta delegación ten efectos entre o 26/12/2014 e o 30/12/2014, ambos incluídos. Oroso, 23 de decembro de 2014 O alcalde, Manuel Mirás Franqueira
02/01/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 22 de decembro de 2014 da Xefatura Territorial da Coruña pola que se concede a autorización administrativa previa e de construción dunha instalación eléctrica en Santiago de Compostela (IN407A 2014/119)

Visto o expediente para outorgamento de autorización administrativa previa e de construción da instalación eléctrica que a seguir se cita: Solicitante: Unión Fenosa Distribución, S. A. Enderezo Social: Avda. de Arteixo,171 15007 A Coruña Denominación: LMTS Saída Subestación Santiago-Vilar de Calo Situación: Santiago de Compostela e Ames Liña de media tensión subterránea a CS Squash, a 20 kV, cunha lonxitude de 1.185 m, con orixe en cela de liña libre en subestación Santiago, condutor tipo RHZ1 (S) 12/20 kV 3×240 Al e RHZ1 12/20 kV 3×240 Al, e final na liña SNT-829 (liña Santiago II-Solláns) no tramo comprendido entre o CS rúa da Cruxa (expediente 91/2005) e o CS Squash Santiago (expediente 2009/315). Cumpridos os trámites ordenados na Lei 24/2013, do 26 de decembro (BOE nº 310), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta xefatura territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da lei 30/1992, do 26 de novembro, de réxime xurídico das administracións públicas e do procedemento administrativo común (modificada pola lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 22 de decembro de 2014 O xefe territorial Isidoro Martínez Arca
02/01/2015 | Administración LocalMunicipal
Corcubión
Baixa de oficio definitiva no padrón de habitantes

Por resolución da alcaldía nº 597/2014, de data 22 de decembro de 2014, unha vez recibido o informe favorable do Consello Provincial de Empadroamento, ordenouse a baixa de oficio no padrón municipal de habitantes, por inscrición indebida, das persoas que seguen, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento de Población e Demarcación Territorial das Entidades Locais, aprobado polo Real Decreto 1690/1986, de 11 de xullo: Ignorándose o domicilio do interesado, practícaselle a notificación por medio do presente anuncio, de acordo co disposto no artigo 59.5 da Lei 30/1992, de 26 de novembro, comunicándolle que contra a resolución referida, que pon fin á vía administrativa, poderán interpoñer directamente o recurso contencioso-administrativo perante o Xulgado do Contencioso-administrativo ou a Sala do Contencioso-administrativo do Tribunal Superior de Xustiza de Galicia, segundo corresponda, de acordo co disposto nos arts.8 e 10 da Lei 29/1998, do 13 de xullo, reguladora da xurisdición contencioso-administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderá interpoñer, perante o mesmo órgano que ditou esta resolución, recurso de reposición no prazo dun mes, contado a partir do día seguinte ao da publicación referida, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime xurídico das administracións públicas e do procedemento administrativo común, segundo a modificación introducida pola Lei 4/1999, do 13 de xaneiro, advertíndolle que tamén poderá utilizar calquera outro recurso que estimen pertinente e/ou exercer as accións que procedan perante a xurisdición competente. Corcubión, 22 de decembro de 2014. O alcalde en funcións Manuel Insua Insua
02/01/2015 | Administración LocalMunicipal
Ferrol
Urbanismo
Notificación aos herdeiros de Miguel Maristany Martínez, María Morado Vidal e Miguel Maristany Morado, expediente OE 71/13 Carme Curuxeiras, 26.

Notificación aos herdeiros de don Jairo Francisco Rayco Jesus De Luelmo Destre e dona Tamari Sangiao Rourou e a Dragan Berjillos Ayape, expediente OE 71/13 Francisco Fabian Davenport Chiliquinga, 26. Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 04.11.2014 que desestima a solicitude presenada por dona Lisett Villaubi Berloz de data 11.08.2014 en relación co expediente de orde de execución OE 71/13, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado: PRIMEIRO.- Desestimar a solicitude realizada por dona Lisett Villaubi Berloz en data do 11.08.2014, polo exposto nas consideracións xurídicas. SEGUNDO.- Advertir aos obrigados que no caso de continuar incumprindo o ordenado no decreto de data 15.11.2013 se continuará coa imposición de multas coercitivas por importe de 300 a 6.000 euros, reiterables ata o total incumprimento do ordenado, sen prexuízo de acordar a execución subsidiaria polo Concello, previa a redacción do correspondente proxecto e con tódolos custes inherentes a ela con cargo aos obrigados. TERCEIRO.- Advírtese aos obrigados, que o reiterado incumprimento da presente orde de execución poderá dar lugar á remisión ao Xulgado das actuacións levadas a cabo para a depuración das posibles responsabilidades por infracción penal de desobediencia á autoridade, ou calquera outra que puidese concorrer. CUARTO.- Notificar aos interesados”. Contra o punto primeiro desta resolución que é definitiva en vía administrativa poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro. O demais puntos son actos administrativos de trámite, non decisorios, e non impugnables polo que non cabe contra eles ningún recurso, sen prexuízo de impugnar no seu día a decisión que lle poña fin se son contrarias aos seus dereitos. Ferrol, 23 de decembro de 2014 O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez
12/01/2015 | Administración LocalMunicipal
Ribeira
Emprazamento dos interesados no recurso contencioso-administrativo (PA) 447/2014

O Xulgado Contencioso-Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 447/2014, correspondente ao recurso contencioso-administrativo interposto pola COMUNIDADE DE PROPIETARIOS DO EDIFICIO Nº 57 DA RÚA NOVE DE AGOSTO, contra desestimación por silencio administrativo da reclamación de responsabilidade patrimonial por danos sufridos na referida edificación pola rotura da rede municipal de auga (Expediente 13/2013 RP). En consecuencia, esta Alcaldía acordou na data 02/01/2015, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada pola quenda que lle corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 02 de xaneiro de 2015, A alcaldesa en funcións (Decreto de substitución de 29/12/2014) Mª Dolores Elorduy Callón
12/01/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de catalogación de fondos e creación de epistolario na sección web da biblioteca César Antonio Molina, da Biblioteca Provincial

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2014.06543.2. Obxecto do contrato: SERVIZOS DE CATALOGACIÓN DE FONDOS E CREACIÓN DE EPISTOLARIO NA SECCIÓN WEB DA BIBLIOTECA CESAR ANTONIO MOLINA, DA BIBLIOTECA PROVINCIAL.3. Prazo de vixencia: un ano a contar dende o día seguinte á formalización do contrato en documento administrativo, prorrogable até un máximo dun ano máis segundo o previsto na cláusula 3.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto máximo: 24.550,00 (IVE incluído), desagregado en: creación epistolario, 3.500,00 €; catalogación de fondos, ata un máximo de 21.050,00 €. 6. Garantía provisional: non se esixe.7. Garantía definitiva: 5% do prezo de licitación (IVE excluído): 1.014,46 €. 8. Requisitos específicos do contratista: ver cláusulas 7 e 10 do prego.9. Presentación das ofertas ou das solicitudes de participación. a) Data límite de presentación de ofertas: en horas de oficina de 9.00 a 13.00, dentro do prazo de quince días naturais, contados dende o seguinte ao da publicación do anuncio de licitación no BOP. b) Presentarase en dous sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo n.º 4 do prego de cláusulas administrativas. C) MOSTRAS: non se esixen. VARIANTES: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 29 de decembro de 2014. O PRESIDENTE O SECRETARIO Diego Calvo Pouso José Luis Almau Supervía
12/01/2015 | Administración LocalMunicipal
Muros
Anuncio de cobranza; aprobación do padrón fiscal da taxa de venda ambulante no Concello de Muros ano 2015

Por resolución da Alcaldía de data 29 de decembro de 2014, aprobouse o censo fiscal pola taxa de venda ambulante no concello de Muros, correspondente ao exercicio 2015. De acordo co establecido no art.102.3 da Lei 58/2003, do 17 de decembro, xeral tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento xeral de recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, reguladora da xurisdición contenciosa-administrativa. Os pagos realizaranse por trimestres naturais, sendo o prazo para o pago voluntario da débeda o primeiro mes natural de cada trimestre impoñible. No caso de non facer o pago no período regulamentario, aplicarase un recargo de mora do 20%. Na tesouraría municipal das oficinas do Concello (Curro da Praza,1 – Muros) en horario de 10 a 14 horas de luns a venres. Mediante ingreso ou transferencia bancaria en algún dos seguintes números de conta: ABANCA. ES03 2080 5159 7930 4000 0369. BBVA. ES03 0182 4577 7800 0000 0063. En Muros, a 30 de decembro de 2014. A Alcaldesa, Caridad González Cerviño.
12/01/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación da substitución da planta arrefriadora de aire acondicionado do edificio provincial de Riego de Agua

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2014.06562.2. Obxecto do contrato: SUBSTITUCIÓN DA PLANTA ARREFRIADORA DE AIRE ACONDICIONADO DO EDIFICIO PROVINCIAL DE RIEGO DE AGUA.3. Prazo de execución: dous meses a partir do 16 de marzo de 2015.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto: 59.653,00 (IVE incluído). 6. Garantía provisional: non se esixe.7. Garantía definitiva: 5% do prezo de adxudicación (IVE excluído). 8. Requisitos específicos do contratista: ver cláusulas 7 e 10 do prego.9. Presentación das ofertas ou das solicitudes de participación. a) Data límite de presentación de ofertas: en horas de oficina de 9.00 a 13.00, dentro do prazo de quince días naturais, contados dende o seguinte ao da publicación do anuncio de licitación no BOP. b) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de Referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo n.º 4 do prego de cláusulas administrativas. c) MOSTRAS: non se esixen. VARIANTES: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 30 de decembro de 2014. O PRESIDENTE O SECRETARIO Diego Calvo Pouso José Luis Almau Supervía
12/01/2015 | Administración LocalMunicipal
Vedra
Secretaría-Intervención
Exposición pública do orzamento municipal do exercicio 2015

EDICTO ORZAMENTO PARA O EXERCICIO DE 2015 Aprobado inicialmente polo Pleno da Corporación, en sesión celebrada o día 29 de decembro de 2014, o orzamento xeral para o exercicio económico 2015, o cadro de persoal e a relación de postos de traballo para o devandito exercicio, para cumprir o disposto no art.169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e disposicións concordantes, exponse ao público na Secretaría deste Concello polo prazo de quince días hábiles –que comezará a contar dende o seguinte ao da inserción do presente edicto no Boletín Oficial da Provincia– para que durante o mesmo se poidan formular ante o Pleno as reclamacións que se consideren pertinentes, e que terán que dirixirse ao señor alcalde-presidente desta Corporación. Vedra, 2 de xaneiro de 2015. O ALCALDE Carlos Martínez Carrillo
12/01/2015 | Administración LocalMunicipal
Padrón
Anuncio de aprobación inicial da Ordenanza reguladora do servizo de axuda no fogar do Concello de Padrón

ANUNCIO APROBACIÓN INICIAL DA ORDENANZA REGULADORA DO SERVIZO DE AXUDA NO FOGAR DO CONCELLO DE PADRÓN Faise público, de acordo ao establecido no artigo 49 da Lei 7/1985, do 2 de abril, reguladora das bases de réxime local, que o Pleno do Concello de Padrón, na sesión realizada o 23 de decembro do 2014, aprobou inicialmente a Ordenanza reguladora do servizo de axuda no fogar do Concello de Padrón. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na Secretaría do Concello de Padrón, de luns a venres, en horario de 9.00 a 14.00 horas, e presentar as reclamacións e suxestións que estimen oportunas. Padrón, 2 de xaneiro do 2015. O alcalde Asdo.: Antonio Fernández Angueira
12/01/2015 | Administración LocalMunicipal
Teo
Aprobación inicial de desafectación de inmobles

ANUNCIO O Pleno do Concello de Teo, na sesión ordinaria de 22 de decembro de 2014, acordou aprobar inicialmente a desafectación dos inmobles sitos no lugar de Francos, n.º 25, Solláns, n.º 32, parroquia de Calo, e Rarís, n.º 18, parroquia de Rarís, ata agora destinados ao servizo público de escolas unitarias, e a súa afectación simultánea ao servizo público de locais socioculturais, como mutación demanial interna ou obxetiva, sen que supoña cambio da súa natureza de ben de dominio público, afecto a un servizo público. En virtude do acordado polo Pleno da Corporación e de conformidade co disposto nos artigos 81 da LRBRL, 269 LALGA, 8 do RBEL e arts.71 e 72 da LPAP, exponse ao público o expediente polo prazo dun mes, mediante inserción deste anuncio no taboleiro de edictos do Concello e no Boletín Oficial da Provincia, a fin de que os interesados poidan presentar as alegacións que estimen pertinentes. O citado prazo computarase a partir do día seguinte ao da publicación deste anuncio no BOP. No caso de formularse alegacións durante o trámite de información pública, serán resoltas pola Corporación, considerándose aprobada definitivamente a desafectación dos inmobles de uso educativo e a súa afectación simultánea ao uso sociocultural para o caso de que non se formulasen. En Teo, a 23 de decembro de 2014. O alcalde Martiño Noriega Sánchez
12/01/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación da subministración dun vehículo de transporte adaptado con destino á Asociación de Familiares de Enfermos de Alzheimer e outras demencias (Afal Ferrolterra)

a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2014.08262. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto: 53.400,00 € (IVE incluído). 6. Garantía provisional: non se esixe.7. Garantía definitiva: 5% do prezo de adxudicación (IVE excluído). 8. Requisitos específicos do contratista: ver cláusulas 7 e 10 do prego.9. Presentación das ofertas ou das solicitudes de participación. a) Data límite de presentación de ofertas: en horas de oficina de 9.00 a 13.00, dentro do prazo de quince días naturais, contados dende o seguinte ao da publicación do anuncio de licitación no BOP. b) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre B, subtitulado “Referencias técnicas non valorables automáticamente”: conterá a documentación de Referencias técnicas non valorables automáticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición axustada ao modelo que figura no anexo n.º 4 do prego de cláusulas administrativas. c) MOSTRAS: non se esixen; VARIANTES: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 29 de decembro de 2014. O PRESIDENTE O SECRETARIO XERAL Diego Calvo Pouso José Luís Almau Supervía
12/01/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.47294. Saneamento. Concello de Valdoviño

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Valdoviño solicita de Augas de Galicia, por atoparse nas marxes do río da Filgueira e San Vicente, a autorización de obras, no lugar de, parroquia de Meirás (San Vicente), concello de Valdoviño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47294. As obras solicitadas consisten na execución do proxecto:”Modificado de saneamiento en Meiras”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Valdoviño ou nas oficinas deste Servizo, situadas na r/ Vicente Ferrer, 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de decembro de 2014. O xefe do Servizo Territorial Néstor Rodríguez Arias
12/01/2015 | Administración LocalMunicipal
Cabanas
Aprobación inicial de modificacións puntuais da RPT

EDICTO O Pleno da Corporación, en sesión extraordinaria realizada o día 31 de decembro de 2014, acordou aprobar inicialmente a modificación da relación de postos de traballo, posto de arquitecto e posto de técnico emprego e Desenvolvemento Local, do Concello de Cabanas. O expediente tramitado ao efecto exponse ó público na Secretaría Xeral do Concello polo prazo de quince días hábiles, contados dende o seguinte ó de inserción do presente anuncio no Boletín Oficial da Provincia, co fin de que os interesados poidan realiza-las reclamacións que estimen oportunas. No suposto de non presentarse reclamacións no devandito prazo, a devandita modificación da relación de postos de traballo entenderase definitivamente aprobada, de conformidade co disposto no artigo 126 do Real decreto lexislativo 781/1986, polo que se aproba o texto refundido das disposicións legais vixentes en materia de Réxime Local, e 169 do texto refundido da Lei reguladora das facendas locais. Cabanas, 31 de decembro de 2014. O alcalde Asdo.: Germán Castrillón Permuy
12/01/2015 | Administración LocalMunicipal
Culleredo
Economía, Facenda e Réxime Interior
Aprobación definitiva do orzamento 2015

O Pleno da Corporación, en sesión celebrada o 27 de novembro de 2014, aprobou inicialmente o orzamento xeral para o exercicio económico de 2015. O orzamento estivo exposto ao público, previo anuncio no boletín oficial da provincia, por un prazo de quince días hábiles, durante o que se presentaron reclamacións contra o mesmo. En sesión celebrada o 30 de decembro de 2014, o Pleno aprobou definitivamente o orzamento para o exercicio 2015. De conformidade co disposto no artigo 169 do RDL 2/2004 polo que se aproba o texto refundido da Lei reguladora das facendas locais, publícase o resumo por capítulos do orzamento. ESTADO DE INGRESOS ESTADO DE GASTOS Na referida sesión acordouse tamén a aprobación do cadro de persoal, que de acordo co disposto no artigo 127 do RDL 781/86, do 18 de abril, publícase: Culleredo, 2 de xaneiro de 2015. O alcalde Julio Sacristán de Diego
12/01/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación dos servizos de difusión das campañas e/ou actividades deportivas que desenvolve a Deputación Provincial da Coruña

1. Entidade adxudicadora. a) organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2014.08005.2. Obxecto do contrato: SERVIZOS DE DIFUSIÓN DAS CAMPAÑAS E/OU ACTIVIDADES DEPORTIVAS QUE DESENVOLVE A DEPUTACIÓN PROVINCIAL DA CORUÑA.3. Prazo de execución: seis meses dende o día seguinte da súa formalización en documento administrativo.4. Tramitación e procedemento de adxudicación. a) Tramitación: ordinaria. b) Procedemento: aberto (con multiplicidade de criterios de valoración). 5. Presuposto máximo: 42.350,00 € (IVE incluído). 6. Garantía provisional: non se esixe.7. Garantía definitiva: 5% do prezo de adxudicación (IVE excluído). 8. Requisitos específicos do contratista: ver cláusulas 7 e 10 do prego.9. Presentación das ofertas ou das solicitudes de participación. a) Data límite de presentación de ofertas: en horas de oficina de 9.00 a 13.00, dentro do prazo de QUINCE días naturais, contados dende o seguinte ao da publicación do anuncio de licitación no BOP. b) Presentarase en dous sobres pechados: Sobre A, subtitulado “Documentación”: conterá a documentación esixida na cláusula 10 do prego de cláusulas administrativas. Sobre C, subtitulado “Oferta económica e referencias valorables automáticamente”: conterá a proposición económica axustada ao modelo que figura no ANEXO 3 do prego de cláusulas administrativas. c) MOSTRAS: non se esixen. VARIANTES: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 29 de decembro de 2014. O PRESIDENTE O SECRETARIO XERAL Diego Calvo Pouso José Luís Almau Supervía
12/01/2015 | Administración LocalMunicipal
Fisterra
Acordo definitivo sobre creación e delegación da xestión e administración da sede electrómica do Concello de Fisterra

EDICTO Non presentándose reclamacións, queda elevado a definitivo o acordo adoptado polo Pleno da Corporación en sesión celebrada o día 7 de outubro de 2014 sobre creación da sede electrónica e delegación de competencias en materia de xestión e administración da mesma en favor da Excma. Deputación Provincial co seguinte contido: ACORDO DE CREACIÓN E DELEGACIÓN DA XESTIÓN E ADMINISTRACIÓN DA SEDE ELECTRÓMICA DO CONCELLO DE FISTERRA 1. A creación da sede electrónica do Concello de FISTERRA, de titularidade municipal, cuxo enderezo electrónico de referencia será: concellofisterra. com, configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2. A delegación da xestión e administración da sede electrónica municipal e para tal fin, a adhesión ao convenio marco de colaboración aprobado pola Deputación Provincial da Coruña para a utilización compartida da súa sede electrónica.3. Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia. Fisterra, 29 de decembro de 2014. O ALCALDE José Manuel Traba Fernández
12/01/2015 | Administración LocalMunicipal
Cabanas
Aprobación inicial do orzamento 2015

E D I C T O Aprobado inicialmente polo Pleno da Corporación o orzamento xeral para o exercicio económico de 2015, e o cadro de persoal coa relación de postos de traballo para dito exercicio, no cumprimento do disposto no artigo 169.1 do texto refundido da Lei reguladora das facendas locais e disposicións concordantes, exponse ó público na Secretaria deste Concello, polo prazo de quince días hábiles, a contar dende o seguinte ó da publicación do presente edicto no Boletín Oficial da Provincia, co fin de que durante dito prazo os interesados poidan proceder o seu exame e formular as reclamacións que se consideren pertinentes, as cales serán dirixidas ao Sr. alcalde-presidente desta Corporación. No suposto de non presentarse reclamacións no devandito prazo, o orzamento para o exercicio 2015 entenderase definitivamente aprobado, de acordo co disposto no artigo 20.1 do Real decreto 500/1990, do 20 de abril, e artigo 169.1 do texto refundido da Lei reguladora das facendas locais. Cabanas, 31 de decembro de 2014. O alcalde Asdo.: Germán Castrillón Permuy.